Twee jagters is besig om die olifante van Rooi Jan se woud uit te moor en in die stop hiervan ontdek Rooie dat sy ou vyand Mopanja steeds leef. Dié beraam ’n slinkse plan om vir Rooi Jan in die Heilige Grot te vermoor en sodoende sy mag oor die volk te versterk, asook die jagters se bebloede ivoor te steel. Met verraad wat hoogty vier, word Jeanette ook nog betrek by die sluwe planne.
Iemand steel ivoor uit die forte en Rooie word gevra om die skuldiges vas te trek. Ongelukkig vir die boewe ontvoer hulle vir Jeanette, en dit maak die saak dus nou persoonlik.
Dis die vooraand van die Sesde Grensoorlog en terwyl Rooi Jan die woelinge ondersoek, kom hy onder vuur van ’n kommando Xhosa-skerpskutters. Dis nie hul normale metode van oorlogvoering nie en Rooie vermoed die hand van ’n vreemdeling. Sake lei na ’n geheimsinnige vallei en nog ’n stap nader aan die Heilige Dromme wat menige kryger oorheers.
Die mag van die swart kommando is gebreek, of so reken Rooi Jan. Dis egter die verdwyning van nog ’n meisie, ontvoer deur die einste skerpskutters met koperkoeëls wat vir Rooie weer op die spoor van die Heilige Dromme en Paul Verdoz, die skurk daaragter, sit. Dinge loop lelik skeef en gou bevind Rooi Jan en Jeanette hulself letterlik in die leeukuil as offerhandes aan die Beskermers van die Dromme.
Daar word geweers na die Griekwas gesmokkel en iemand vermoor grensboere. Rooi Jan se ondersoek na beide lei na ’n gedugte en verraderlike teenstander, wat nie skroom om sy eie luitenante van die gras af te maak nie. In samewerking met ’n seerower word ’n lokval vir Rooie gestel, met Jeanette as lokaas.
Dit blyk dat Cherkaff nog nie klaar is met Grensland nie, maar hierdie keer het hy ’n ander, meer drastiese set om die grensboere uit sy smokkelplanne te hou. Sal Rooi Jan daarin kan slaag om aan die skurk en sy trawante vir altyd ’n einde te maak?
Rooi Jan ontdek ’n noodbrief in ’n rivier vanaf ’n ou vriend. Die soektog lei na die Skeur van die Dood, wat bewaak word deur gevaarlike, blaflose honde. Met die hulp van verskeie jongmans moet hy die mag van die “Temmer van die Luislange” breek.